CELEX: C2004/300/06
Language: fi
Date: 2004-12-04 00:00:00
Title: Yhteisöjen tuomioistuimen tuomio, (kolmas jaosto) 14 päivänä lokakuuta 2004, asiassa C-39/02 (Højesteretin esittämä ennakkoratkaisupyyntö): Mærsk Olie & Gas A/S vastaan Firma M. de Haan en W. de Boer (Brysselin yleissopimus — Aluksen käytöstä aiheutuvaa vastuuta koskevan rajoitusrahaston perustamista koskeva menettely — Vahingonkorvauskanne — 21 artikla — Vireilläolovaikutus — Samat asianosaiset — Tuomioistuin, jossa kanne on ensin nostettu — Saman perustan ja kohteen puuttuminen — 25 artikla — Tuomion käsite — 27 artiklan 2 kohta — Kieltäytyminen tunnustamasta tuomiota)

4.12.2004   
            
            
               FI
            
            
               Euroopan unionin virallinen lehti
            
            
               C 300/4
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   14 päivänä lokakuuta 2004,
   asiassa C-39/02 (Højesteretin esittämä ennakkoratkaisupyyntö): Mærsk Olie & Gas A/S vastaan Firma M. de Haan en W. de Boer (1)
   
   (Brysselin yleissopimus - Aluksen käytöstä aiheutuvaa vastuuta koskevan rajoitusrahaston perustamista koskeva menettely - Vahingonkorvauskanne - 21 artikla - Vireilläolovaikutus - Samat asianosaiset - Tuomioistuin, jossa kanne on ensin nostettu - Saman perustan ja kohteen puuttuminen - 25 artikla - Tuomion käsite - 27 artiklan 2 kohta - Kieltäytyminen tunnustamasta tuomiota)
   (2004/C 300/06)
   Oikeudenkäyntikieli: tanska
   Asiassa C-39/02, jossa on kyse tuomioistuimen toimivaltaa sekä tuomioiden täytäntöönpanoa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen tulkitsemisesta yhteisöjen tuomioistuimessa 3 päivänä kesäkuuta 1971 tehdyn pöytäkirjan mukaisesta ennakkoratkaisupyynnöstä, jonka Højesteret (Tanska) on esittänyt 8.2.2002 tekemällään päätöksellä, joka on saapunut yhteisöjen tuomioistuimeen 13.2.2002, saadakseen ennakkoratkaisun asiassa Mærsk Olie & Gas A/S vastaan Firma M. de Haan en W. de Boer, yhteisöjen tuomioistuin (kolmas jaosto), toimien kokoonpanossa: kolmannen jaoston puheenjohtajan tehtäviä hoitava tuomari A. Rosas sekä tuomarit R. Schintgen (esittelevä tuomari) ja N. Colneric, julkisasiamies: P. Léger, kirjaaja: apulaiskirjaaja H. von Holstein, on antanut 14.10.2004 tuomion, jonka tuomiolauselma on seuraava:
   
               1)
            
            
               Yhtäältä jonkin sopimusvaltion tuomioistuimessa esitetty rajoitusrahaston perustamista koskeva laivanomistajan hakemus, jossa mainitaan nimeltä vahinkoa mahdollisesti kärsinyt osapuoli, ja toisaalta tämän vahingonkärsineen kyseistä laivanomistajaa vastaan toisen sopimusvaltion tuomioistuimessa nostama vahingonkorvauskanne eivät luo tuomioistuimen toimivaltaa sekä tuomioiden täytäntöönpanoa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen, sellaisena kuin yleissopimus on muutettuna Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittymisestä kyseiseen yleissopimukseen ja pöytäkirjaan 9 päivänä lokakuuta 1978 tehdyllä yleissopimuksella, 21 artiklassa tarkoitettua vireilläolovaikutustilannetta.
            
         
               2)
            
            
               Pääasiassa käsiteltävänä olevan kaltainen päätös, jolla määrätään rajoitusrahaston perustamisesta, on Brysselin yleissopimuksen 25 artiklassa tarkoitettu tuomio.
            
         
               3)
            
            
               Rajoitusrahaston perustamista koskevaa päätöstä, jota ei ole annettu ennalta tiedoksi velkojalle, jota asia koski, ei voida jättää tunnustamatta toisessa sopimusvaltiossa Brysselin yleissopimuksen 27 artiklan 2 kohdan nojalla, vaikka kyseinen velkoja valitti tästä päätöksestä riitauttaakseen päätöksen antaneen tuomioistuimen toimivallan, edellyttäen, että päätös on annettu vastaajalle tiedoksi asianmukaisesti ja hyvissä ajoin.
            
         
      (1)  EYVL C 109, 4.5.2002.